Ils cars vischins

Pensums

1. Mida la suandonta passascha dil discuors direct el discuors indirect!

Signur Kammer di: „Nus havein da far schuber nuot cun quei enguladetsch! Tut la glieud dil marcau sa che nos vischins han daners sco paglia. Daco duessen gest nus haver rut en tier els? La polizia vegn franc ad interrogar nus, mo nus havein tuts in alibi. La mumma ei stada a far gimnastica. Carli ed jeu eran giun tschaler en luvratori e ti, Yvonne, eras en combra e cusevas vid tia rassa. Sche la polizia vegn, haveis vus da dir insumma nuot. Jeu mez dun plaid e fatg.“

Signur Kammer di ch’els hagien da far schuber nuot cun quei enguladetsch. Tut la glieud dil marcau sappi che lur vischins hagien daners sco paglia. Daco duessien gest els haver rut en tier els? La polizia vegni franc ad interrogar els, mo els hagien tuts in alibi. La mumma seigi stada a far gimnastica. Carli ed el erien giun tschaler en luvratori e l’Yvonne eri en combra e cusevi vid sia rassa. El di plinavon che sche la polizia vegni, hagien els da dir insumma nuot. El sez detti plaid e fatg.

2. Enquera ils verbs e metta quels el perfect ed el plusquamperfect

„Jeu hai tema!“, fa Yvonne, ina giuvna da 18 onns, e mira sin siu bab. Signur Kammer vegn pli datier, pren ina sutga e sesa giu sper sia feglia. „Stai ruasseivla!“, di el accentuond mintga plaid. Dunna Kammer ch’ei vid far caltschiel observa omisdus cun egliada pensiva.

hai	ella ha giu	ella haveva giu	
mira	ella ha mirau	ella haveva mirau	
vegn	ella ei vegnida	ella era vegnida	
far	ella ha fatg	ella haveva fatg	
accentuond	ella ha accentuau	ella haveva accentuau	
pren	ella ha priu	ella haveva priu	
sesa	ella ei sesida	ella era sesida	
stai	ella ei stada	ella era stada	
far	ella ha fatg	ella haveva fatg	
observa	ella ha observau	ella haveva observau	

3. Enquera cun agid dil vocabulari fundamental ils sinonims da:

observar (examinar, mirar pli exact)
discuorer (tschintschar, plidar), discuors (raschieni, discurrida)
supponer (presumar, sminar), suspectus (dubius)
inculpar (dar la cuolpa, accusar)
calmar/secalmar (quietar, cuschentar, pacificar)
singul (mintgin sulet, mintgin persuls)
la peina (1: la breigia, la stenta; 2: la dolur, il mal, il turment, 3: il castità)
ludar (far cumpliments, spender laud, renconuscher)
la ramur (canera, rueida, ramurem), fasierli (curios, agen)
fasierli (curios, agen)

Sligiaziun da „Ils cars vischins“:
La maschina da cuser dad Yvonne stat silla vart cuntraria sin meisa. Aschia ha Yvonne nunpusseivel saviu cuser. Ei sto esser ch’ella ha buca giu caschun da volver la maschina. Logo sto supponer che la maschina seigi vegnida messa aposta en stanza per che la feglia hagi in alibi.